CELEX: 62009TN0279
Language: sk
Date: 2009-07-09 00:00:00
Title: Vec T-279/09: Žaloba podaná 9. júla 2009 — Aiello/ÚHVT — Cantoni ITC (100 % Capri)

12.9.2009   
            
            
               SK
            
            
               Úradný vestník Európskej únie
            
            
               C 220/39
            
         Žaloba podaná 9. júla 2009 — Aiello/ÚHVT — Cantoni ITC (100 % Capri)
   (Vec T-279/09)
   2009/C 220/83
   Jazyk žaloby: taliančina
   
      Účastníci konania
   
   
      Žalobca: Antonino Aiello (Vico Equense, Taliansko) (v zastúpení: M. Coccia, advokát, L. Pardo, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastníci konania pred odvolacím senátom: Cantoni ITC SpA (Miláno, Taliansko)
   
      Návrhy žalobcu
   
   
               —
            
            
               zrušiť rozhodnutie prvého odvolacieho senátu Úradu pre harmonizáciu vnútorného trhu z 2. apríla 2009, doručené faxom 14. mája 2009, vyhlásené v konaní R 1148/2008-1 medzi pánom Antonino Aiello a spoločnosťou Cantoni ITC S.p.A, a v tejto súvislosti zamietnuť námietku B 856 163 proti zápisu ochrannej známky „100 % CAPRI“ pre výrobky v triedach 3, 18 a 25 (prihláška č. 003563848),
            
         
               —
            
            
               zaviazať žalovaného na náhradu trov konania na Súde prvého stupňa Európskych spoločenstiev.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: žalobca.
   
      Prihlasovaná ochranná známka Spoločenstva: obrazová ochranná známka obsahujúca slovné a písomné označenie „100 % CAPRI“ (prihláška č. 3 563 848) pre výrobky v triedach 3, 18 a 25.
   
      Majiteľ ochrannej známky alebo označenia, ktoré je základom námietky: CANTONI I.T.C S.p.A.
   
      Ochranná známka alebo označenie, ktoré je základom námietky: obrazová ochranná známka Spoločenstva (prihláška č. 2 689 891) a národná ochranná známka obsahujúca slovnú zložku „CAPRI“ pre výrobky v triedach 3, 18 a 25.
   
      Rozhodnutie námietkového oddelenia: prijatie námietky a zamietnutie prihlášky pre všetky sporné výrobky.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia (ES) č. 207/2009 o ochrannej známke Spoločenstva, ako aj článku 50 ods. 1 a článku 20 ods. 2 nariadenia (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (nahradené nariadením č. 207/2009).